(૧) ઇરાકના એક માણસે ઇમામે ઝમાના(અ.ત.ફ.શ.) માટે અમુક નાણા મોકલ્યા. ઇમામે ઝમાના(અ.ત.ફ.શ.)એ પૈસા પરત મોકલી દીધા અને સાથે સંદેશો મોકલ્યો કે “આ માલમાંથી તારા કાકાના દીકરાના ૪૦૦ દિરહમ અલગ કરી લે તે માણસ પાસે એક ખેતર હતુ, જેમાં તેના કાકાનો દિકરો ભાગીદાર હતો. પરંતુ તે માણસ તેના કાકાના દીકરાનો હક અદા નહોતો કરતો અને જ્યારે તેણે હિસાબ કર્યો તો તેને જણાયું કે તેનો હક ૪૦૦ દિરહમ થતો હતો. તેણે જ્યારે આ પૈસા અલગ કરી લીધા તો ઇમામે ઝમાના(અ.ત.ફ.શ.) એ તેના પૈસા કબુલ કરી લીધા.